जिले के 171 स्कूलों में केवल एक शिक्षक
एजुकेशन रिपोर्टर | जमशेदपुर
प्रारंभिकविद्यालयों के शिक्षकों को ग्रेड चार में प्रोन्नति देने स्थानांतरण के बाद स्कूलों में शिक्षकों की कमी को लेकर चौकाने वाला आंकड़ा सामने आया है। जिला शिक्षा अधीक्षक कार्यालय से मिली जानकारी के अनुसार, इसकी वजह से जिले में 171 एकल विद्यालय हो गए हैं, अर्थात यहां सिर्फ एक शिक्षक के भरोसे पढ़ाई हो रही है। सबसे चौकाने वाली बात यह है कि इन 171 स्कूलों में से 100 से अधिक स्कूल ऐसे हैं जहां छात्रों की संख्या लगभग 200 है। ऐसे में सिर्फ एक शिक्षक के भरोसे इतने छात्रों की पढ़ाई हो रही है। स्कूलों की यह स्थिति राइट टू एजुकेशन एक्ट के निर्देश की भी अवहेलना है। आरटीई के तहत एक प्राथमिक विद्यालय में कम से कम दो शिक्षक की अनिवार्यता बतायी गई है। वहीं, शिक्षकों की कमी का आंकड़ा मिलने के बाद से शिक्षा विभाग में हड़कंप है। विभागी अधिकारी इस कमी को दूर करने के लिए शिक्षकों के स्थानांतरण की योजना बना रहे हैं, ताकि ऐसे स्कूल जहां शिक्षक अधिक हैं वहां से एकल विद्यालयों में शिक्षकों को भेज कर आरटीई के नियमों का अनुपालन सुनिश्चित कराया जा सके।
डीएसई कार्यालय से डीसी को भेजा जाएगा प्रस्ताव
जिलाशिक्षा अधीक्षक कार्यालय ओवर यूनिट शिक्षकों का स्थानांतरण उन विद्यालयों में करने जा रहा है जो या तो एकल हैं या वहां छात्रों के अनुपात में शिक्षकों की संख्या कम है। जिला शिक्षा अधीक्षक बांके बिहारी सिंह ने बताया कि ओवर यूनिट शिक्षकों को भेजने के लिए विद्यालयों की सूची तैयार कर ली गई है। जल्द ही इससे संबंधित प्रस्ताव उपायुक्त को भेजा जाएगा, ताकि उनकी अनुमति के बाद प्रक्रिया पूरी की जा सके।
एक ओर जिले के 171 विद्यालय सिर्फ एक शिक्षक के भरोसे चल रहे हैं। वहीं, दूसरी और जिले में 357 ऐसे शिक्षक हैं जो ओवर यूनिट पर तैनात हैं, अर्थात वे जिस विद्यालय में कार्यरत हैं वहां शिक्षकों का पद रिक्त ही नहीं है। इसके बाद भी उन्हें वहां पदस्थापित किया गया है। विभाग की इस लापरवाही का खामियाजा इन शिक्षकों को भुगतना पड़ रहा है, क्योंकि अतिरिक्त इकाई पर कार्यरत होने की वजह से इन शिक्षकों को वेतन ही नहीं मिल रहा है।
hin_Deva bho_Deva hin_Deva hin_Deva hin_Deva hin_Deva